[{"text_idx": "#000002", "text": "Veebruaris kaitses Janek Kraavi Tartu U\u0308likoolis eesti kirjanduse erialal doktorito\u0308o\u0308 teemal \u201eTransgressioon ja transgressiivsuse poeetika eesti nu\u0308u\u0308diskirjanduses\u201d. Po\u0303rgatasin Janekile sellega seoses ei rohkem ega va\u0308hem kui seitse ku\u0308simust, mis vo\u0303iksid asja veidi la\u0308hemalt avada."}, {"text_idx": "#000005", "text": "Julian Wolfreys pakub ja\u0308rgmise transgressiivsete teemade ja kunstina\u0308htuste nimekirja: alastus, seksuaalakt, seksuaalsed eelistused ja suguline orientatsioon, nn ha\u0308lbeline seksuaalsus, vandumine, lo\u0303ikumisfilmid, snuff-filmid, o\u0303udusporno, punk, Kenneth Tynani lausutud \u201efuck\u201d BBC eetris 1960. aastate keskel, satiir, Monty Pythoni \u201eBriani elu\u201d, blasfeemia, ta\u0308toveeringud, kehaaugustamine ja muud kehakunsti manifestatsioonid, minevikus na\u0308iteks jumalale viitamine 16.\u201317. sajandi na\u0308idendites, Shakespeare\u2019i \u201eTitus Andronicus\u201d, markii de Sade\u2019i teosed, Goethe \u201eHingesugulased\u201d, Oscar Wilde; mo\u0308o\u0308dunud sajandist dadaism, su\u0308rrealism, Kathy Ackeri teosed, Bret Easton Ellise \u201eAmeerika psu\u0308hhopaat\u201d, Chuck Palahniuki \u201eKaklusklubi\u201d, J. G. Ballardi \u201eCrash\u201d, Robert Mapplethorpe\u2019i fotod, Andres Serrano \u201ePiss Christ\u201d jne. Siia vo\u0303ib lisada industrial-kultuuri vo\u0303i miks mitte black metal\u2019i. See nimekiri on avatud ja pidevalt ta\u0308ienev."}, {"text_idx": "#000009", "text": "Transgressiivne kunstnik ei kutsu vaatajat \u201epildi sisse minema\u201d, vaid, vastupidi, transgressiivne kunstiteos ehmatab vaataja eemale, tekitab selge distantsi teose ja vastuvo\u0303tja vahel. Kindlasti vo\u0303ib lunastavaks asjaoluks olla teose u\u0308hiskonnakriitiline so\u0303num ja osutused viisaka fassaadi taga olevatele probleemidele vo\u0303i va\u0308givallale. Ma ei usu, et Andres Serrano eeldas, et keegi tahaks tema foto \u201ePiss Christ\u201d \u201esisse minna\u201d! Kunstniku uriini uputatud krutsifiksi kujutava kompositsiooniga taheti ilmselt ku\u0308sida, milline on La\u0308a\u0308ne inimese suhe kristlike va\u0308a\u0308rtustega vo\u0303i kuivo\u0303rd me nende va\u0308a\u0308rtustega u\u0308hiskonna liikmetena ta\u0308napa\u0308eval veel arvestame. Muidugi ei pea hea kunstnik oma teost kuidagi po\u0303hjendama, kuid praktika on na\u0308idanud, et a\u0308a\u0308rmuslikel juhtudel on see siiski mo\u0308o\u0308dapa\u0308a\u0308smatu vo\u0303i o\u0303igustatud. Aga see on osa nii sotsiaalset normi kui ka kunstilist transgressiivsust iseloomustavast arutelust, mille sisuks on lo\u0303puks eri tabude ning normide kehtivuse ja ta\u0308henduse u\u0308le diskuteerimine."}, {"text_idx": "#000018", "text": "Minu meelest ei saa transgressiivsus vo\u0303i transgressiivne element siiski u\u0308lema\u0308a\u0308ra tugevalt domineerima hakata. Esiteks on selliseid kunstnikke, kes nende teemadega spetsiifilises laadis tegelevad, siiski u\u0308sna va\u0308he, sest see peab olema ko\u0303igepealt teistmoodi inimtu\u0308u\u0308p, kes omal moel ka naudib tabude vo\u0303i normide rikkumisega kaasnevat kriitikat, su\u0308u\u0308distusi vo\u0303i hukkamo\u0303istu. Teisalt va\u0308ga paljud eri valdkondade kunstnikud lihtsalt ei taha selliste teemadega tegeleda vo\u0303i teatud poeetikat kasutada, sest see on ka emotsionaalselt keeruline ja koormav. Ja lo\u0303puks, ega me ka vaatajate vo\u0303i lugejatena ei taha sellist kunsti palju kannatada vo\u0303i ei ole selleks emotsionaalselt vo\u0303imelised. Ometi on see teatud mahus kultuuris kuhjuva tumeda energia ventileerimiseks vajalik ja va\u0308rskendav praktika."}, {"text_idx": "#000029", "text": "Nele Tammeaid on Tartus tegutsev fotograaf, semiootik ja kultuuriuurija. Tunneb erilist huvi personaalse fotograafia vastu: pildistab omaenda argipa\u0308eva ja uurib isiklike piltide funktsioone."}, {"text_idx": "#000032", "text": "Tarmo Ju\u0308risto kirjutab Kaur Kenderi Untitled 12 protsessi valguses, miks pu\u0308herdavad inimesed kunsti nimel mudas, oksendavad laval, pritsivad publikut verega, to\u0303mbavad persest va\u0308lja riigilippe ning kirjutavad raamatuid ja lavastavad filme, kus tegelased piinavad teisi inimesi."}]